Cephalopoda

Cephalopoda (CephalopusDe difficultatibus cum hac figura, vide s.v. Disputatio:Gastropoda -podis, n.) sunt classis biologica Molluscorum, quibus ambo latera aequalia sunt (sermone docto: symmetria bilatera, caput insigne, et bracchia tentaculave (quae se evolverunt ex pede mollusco solito, quod est hydrostata muscularis).

Huic classi sunt duae subclasses exstantes:
Coleoidea, quibus testa mollusca corpori intus sublatet, aut omnino abest. Huic subclassi octopodes (seu polypi), lolligines, sepiae, etc.
Nautiloidea, quibus testa exstat. Huic classi, sane, nautilus.
Cephalopodum species vivae sunt fere 786. Inter taxa exstincta sunt Ammonoidea (ammonitae) et Belemnoidea (belemnitae).

Omnibus mundi oceanis, omnibus altitudinibus inveniuntur cephalopoda. Nulla quidem aquam dulcem pati possunt, nonnulla aestuaria subsalsa tolerant. 

Cephalopoda antiquis nota
Haec cephalopoda apud scripta antiqua commemorantur:
Lolligo, praesertim Loligo vulgaris
Teuthos (-idos), praesertim Todarodes sagittatusNomen "teuthos" numquam Latine, apud Plinium haec nihil nisi lolligo: "Lolligo etiam volitat extra aquam se efferens, quod et pectunculi faciunt, sagittae modo." —NH 9.45.84
Nautilos (seu "pompilos" seu "pontilos") apud antiquos Argonauta spp. significasse videtur.Plinii NH 9.47.88: "Inter praecipua autem miracula est qui vocatur nautilos, ab aliis pompilos. supinus in summa aequorum pervenit, ita se paulatim adsubrigens, ut emissa omni per fistulam aqua velut exoneratus sentina facile naviget. postea prima duo bracchia retorquens membranam inter illa mirae tenuitatis extendit, qua velificante in aura, ceteris subremigans bracchiis, media se cauda ut gubernaculo regit. ita vadit alto Librunicarum gaudens imagine, si quid pavoris interveniat, hausta se mergens aqua." Id quod nos hodie nautilum (nempe familia Nautilidae) etiam notum videtur, sed sub quo nomine non patet.Aristotelis Historia Animalium, p. 525a ad finem: "Καὶ ἄλλος ἐν ὀστράκῳ οἷον κοχλίας, ὃς οὐκ ἐξέρχεται ἐκ τοῦ ὀστράκου, ἀλλ’ ἔνεστιν ὥσπερ ὁ κοχλίας, καὶ ἔξω ἐνίοτε τὰς πλεκτάνας προτείνει." Et alius in testa qualem cochlia, qui non exit e testa, sed inest sicut cochlia, et foras interdum brachia protendit.
Polypus, praesertim Octopus vulgaris et macropus
Heledone, praesertim Eledone cirrosa
Ozaena
Sepia, praesertim Sepia officinalis
Sepiola, praesertim Sepiola rondeleti

Notae

 Baculites ovatus
 Nototodarus
 Syllipsimopodi bideni
 Vampyroteuthis, Cephalopus photophoris praeditus.

!
Categoria:Classes animalium
Categoria:Taxa Cuvier
Categoria:Taxa 1797